Danmark er ikke forpligtet til at hjælpe Ukraine militært eller på anden måde, hvis Rusland invaderer, da Ukraine ikke er medlem af NATO.
Ruslands ageren har dog skabt utryghed hos de NATO-allierede i Polen og Baltikum, der har Rusland som nabo, og Danmark har derfor givet tilsagn om at sende fire kampfly og en fregat til Baltikum, hvor vi allerede er militært repræsenteret i Estland.
Samtidig deltager Danmark i det diplomatiske pres, som EU og NATO forsøger at lægge på Rusland for at undgå en væbnet konflikt.